title: A Tanács 474/2011/EU végrehajtási rendelete ( 2011. május 3. ) a többek között a Kínai Népköztársaságból származó egyes műanyag zsákok és zacskók behozatalára vonatkozó végleges dömpingellenes vám kivetéséről szóló 1425/2006/EK rendelet módosításáról

text:
               18.5.2011

               HU

               Az Európai Unió Hivatalos Lapja

               L 131/2

         A TANÁCS 474/2011/EU VÉGREHAJTÁSI RENDELETE
   (2011. május 3.)
   a többek között a Kínai Népköztársaságból származó egyes műanyag zsákok és zacskók behozatalára vonatkozó végleges dömpingellenes vám kivetéséről szóló 1425/2006/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 13. cikke (3) bekezdésére, 14. cikke (3) bekezdésére és 14. cikke (5) bekezdésére,
   tekintettel az Európai Bizottság által a tanácsadó bizottsággal folytatott konzultációt követően benyújtott javaslatra,
   mivel:
   1.   ELJÁRÁS

   1.1.   A meglévő intézkedések

               (1)

               A Tanács az 1425/2006/EK rendelettel (2) (a továbbiakban: eredeti rendelet) végleges dömpingellenes vámot vetett ki a többek között a Kínai Népköztársaságból (a továbbiakban: Kína) származó egyes műanyag zsákok és zacskók Unióba történő behozatalára. Tekintettel az együttműködő kínai exportáló gyártók nagy számára, az exportáló gyártók köréből mintavételre került sor, és a mintában szereplő vállalatok esetében 4,8 %-tól 12,8 %-ig terjedő egyedi vámtételeket állapítottak meg, míg más, a mintában nem szereplő, az eredeti rendelet I. mellékletében felsorolt együttműködő vállalatokra 8,4 %-os vámtételt vetettek ki. A nem jelentkező, illetve a 2004. április 1-jétől2005. március 31-ig tartó időszakot lefedő dömpingvizsgálatban (a továbbiakban: eredeti vizsgálat) együtt nem működő vállalatok esetében 28,8 %-os vám (a továbbiakban: maradványvám) került kivetésre.

               (2)

               Az eredeti rendeletet módosító 189/2009/EK tanácsi rendelettel (3), valamint az eredeti rendelet 2. cikkének megfelelően az I. mellékletben szereplő kínai gyártók listája három kínai vállalattal egészült ki.

         1.2.   A vizsgálat hivatalból történő megindítása

               (3)

               A Bizottság rendelkezésére álló prima facie bizonyíték szerint az intézkedések bevezetését követően a kereskedelem szerkezetében – többek között a Kínai Népköztársaságból az Unióba történő behozatalban – olyan változások történtek, amelyekre nincs más elegendő és ésszerű indok vagy magyarázat, mint a hatályos dömpingellenes vámok kivetése. A jelek szerint ez a kereskedelmi szerkezetváltozás abból eredt, hogy a maradványvám fizetésére kötelezett kínai exportáló gyártók az általuk előállított érintett terméket egy olyan kínai exportáló gyártó (az eredeti rendelet I. mellékletében szereplő Xiamen Xingxia Polymers Co., Ltd, a továbbiakban: Xiamen) közreműködésével exportálták az Unióba, amelynek vonatkozásában alacsonyabb vámtételt állapítottak meg.

               (4)

               A bizonyíték továbbá rámutatott arra is, hogy az érintett termékre vonatkozó jelenlegi dömpingellenes intézkedések javító hatásait az árak tekintetében ez a tény rontja. Elegendő prima facie bizonyíték áll rendelkezésre emellett arra is, hogy az érintett termék behozatala olyan árakon történt, melyek jóval alacsonyabbak a meglévő intézkedésekhez vezető eredeti vizsgálat során megállapított, kárt nem okozó árnál.

               (5)

               Végezetül a Bizottságnak elegendő prima facie bizonyíték állt rendelkezésére arra vonatkozóan, hogy az érintett termék ára a korábban megállapított rendes értékhez viszonyítva dömpingár.

               (6)

               Minthogy a tanácsadó bizottsággal való konzultációt követően megállapítást nyert, hogy elegendő bizonyíték áll rendelkezésre egy, az alaprendelet 13. cikke szerinti vizsgálat megindításához, a Bizottság a dömpingellenes intézkedések állítólagos kijátszására irányuló vizsgálat megindítása céljából a Bizottság elfogadta a 748/2010/EU rendeletet (4) (a továbbiakban: a vizsgálatot megindító rendelet). Az alaprendelet 13. cikke (3) bekezdésének és 14. cikke (5) bekezdésének alapján a Bizottság a vizsgálatot megindító rendelettel utasította a vámhatóságokat is, hogy a Xiamen által gyártott termékként bejelentett érintett termék behozatalait a hozzájuk rendelt A981 TARIC kiegészítő kód alatt vegyék nyilvántartásba annak érdekében, hogy amennyiben a vizsgálat megállapítja a kijátszás tényét, akkor az ilyen behozatalok nyilvántartásba vételének napjától számítva visszamenőlegesen lehessen megfelelő mértékű dömpingellenes vámot kivetni.

         1.3.   Vizsgálat

               (7)

               A Bizottság a vizsgálat megindításáról hivatalosan értesítette Kína hatóságait, a Xiamen vállalatot, valamint azokat a vállalatokat, amelyek termékeiket állítólag a Xiamen közvetítésével exportálják (a továbbiakban: a többi exportáló gyártó), és kérdőíveket küldött részükre. Az érdekelt felek lehetőséget kaptak arra, hogy írásban ismertessék álláspontjukat, és a vizsgálatot megindító rendeletben megállapított határidőn belül meghallgatást kérjenek. Az érdekelt feleket tájékoztatták arról, hogy az együttműködés hiánya az alaprendelet 18. cikkének alkalmazását vonhatja maga után, és hogy a rendelkezésre álló tények alapján fogalmazzák meg a vizsgálat megállapításait.

               (8)

               A többi exportáló gyártótól nem érkezett válasz, a Xiamen pedig hiányos választ nyújtott be.

         1.4.   Vizsgálati időszak

               (9)

               A vizsgálati időszak 2009. január 1-jétől2010. június 30-ig tartott. Az adatgyűjtés, melynek célja a kereskedelem szerkezetében végbement állítólagos változás és az alaprendelet 13. cikkében meghatározott egyéb szempontok vizsgálata volt, a 2006 januárjától a vizsgálati időszak végéig terjedő időszakra vonatkozott.

         2.   A VIZSGÁLAT EREDMÉNYEI

   2.1.   Általános szempontok/az együttműködés foka/módszerek

               (10)

               A Xiamen részleges és hiányos választ nyújtott be a kérdőívre. A Bizottság szolgálatai a Xiamen vállalatnak küldött levelükben rámutattak a kérdőívre adott válasz hiányosságaira, és hiánytalan, következetes tájékoztatást kértek, amire a Xiamentől nem érkezett válasz. Ezenkívül a Xiamen visszautasította az adatok helyszíni ellenőrzésére tett javaslatot.

               (11)

               Ennek következtében a Bizottság arról tájékoztatta a Xiament, hogy e körülmények között az alaprendelet 18. cikke szerint nem együttműködő vállalatnak tekinti, és hogy megállapításai alapjául a rendelkezésre álló tények fognak szolgálni. Arra is felhívta a Xiamen figyelmét, hogy a vizsgálat kedvezőtlenebb eredménnyel zárulhat, mintha teljes mértékben együttműködött volna. A Xiamen nem reagált erre a levélre.

               (12)

               A fentiekre tekintettel és mivel nem álltak rendelkezésre statisztikai adatok az exportvolumen és az árak vállalati szinten történő meghatározására a vizsgálati időszakra vonatkozóan, az intézkedések állítólagos kijátszását illetően a rendelkezésre álló tények alapján, az alaprendelet 18. cikkének megfelelően kellett ténymegállapításokat tenni, mindenekelőtt a tagállamok vámhatóságai által szolgáltatott bizonyítékok és a Xiamen által a kérdőívre adott részleges, nem ellenőrzött válasz alapján.

         2.2.   Érintett termék

               (13)

               Az érintett termék a legalább 20 tömegszázalék polietilént tartalmazó, legfeljebb 100 mikrométer (μm) vastagságú, a Kínai Népköztársaságból származó, jelenleg az ex 3923 21 00, ex 3923 29 10 és ex 3923 29 90 KN-kód alá besorolt (TARIC-kódok: 3923210020, 3923291020 és 3923299020) műanyag zsákok és zacskók.

         2.3.   A kereskedelem szerkezetének megváltozása

               (14)

               Az alaprendelet 13. cikke (1) bekezdésével összhangban az intézkedések kijátszásának megállapítása érdekében megvizsgálták, hogy megváltozott-e a kereskedelem szerkezete Kína és az Unió egyes vállalatai között, és hogy ez a változás olyan gyakorlatból, folyamatból vagy munkából eredt-e, amelynek a vám kivetésén kívül nem volt egyéb ésszerű oka vagy gazdasági indoka, valamint hogy volt-e bizonyíték a kárra vagy arra, hogy az érintett termék árai és/vagy mennyiségei gyengítették a vám javító hatásait, és hogy van-e bizonyíték a dömpingre a hasonló termék vonatkozásában korábban meghatározott rendes értékekhez képest.

               (15)

               Mivel az Eurostat adatai nem használhatók fel az exportvolumen és az árak vállalati szinten történő meghatározására, ugyanis csak összesített országos adatok állnak rendelkezésre, és egyéb vállalati szintű statisztikai adatok nincsenek, a Xiamen által részlegesen kitöltött kérdőívben megnevezett exportvolumen és árak kerültek felhasználásra.

               (16)

               A Xiamen által szolgáltatott adatok alapján az Unióba irányuló értékesítések jelentős mértékben megnövekedtek az intézkedések 2006. szeptemberi bevezetését követően. Egyes időszakokban a kivitel megkétszereződött az eredeti vizsgálat mintavételi időszakához viszonyítva, és a megnevezett árak az eredeti vizsgálat során megállapított átlagos uniós irányár alatt maradtak.

         2.4.   A dömpingellenes vám kivetésén kívüli megfelelő magyarázat és gazdasági indok hiánya

               (17)

               Az értékesítések volumenének növekedése mellett meg kell jegyezni, hogy a mintavételhez kapcsolódó eredeti vizsgálat során szolgáltatott információk alapján a Xiamen azt nyilatkozta, hogy nem áll kapcsolatban más vállalatokkal, és fő üzemén kívül nem folytatott termelő tevékenységet. Az intézkedések kijátszását vizsgáló kérdőívre adott részleges válaszában a Xiamen azt nyilatkozta, hogy a vizsgálati időszak alatt kiszervezte a termelés bizonyos szakaszait, például a színes nyomtatást és a csomagolást, és hogy időről időre nyersanyagokat értékesít szerződő vállalatai számára.

               (18)

               A kérdőívre adott részleges válasz megerősítette, hogy a Xiamen által említett szerződő vállalatok azok az egyéb exportőrök, amelyek a prima facie bizonyíték szerint az Unióba irányuló kivitelt állítólagosan átirányították. A válasz ugyanakkor arra is rámutatott, hogy jelen esetben nemcsak egy kiszervezési megállapodásról van szó, amelynek keretében a nyersanyag és a kész termék a megbízó vállalat tulajdonában marad, hanem – mint arra az alábbi okok rámutatnak – ennél többről.

               (19)

               Valamennyi olyan értékesítés esetében, amelyben a jelentések alapján „részleges feldolgozás” történt, az európai ügyfelek átutalásai nem a Xiamenhez, hanem a két, a kivitel lebonyolításában állítólagosan érintett vállalat bankszámlájára érkeztek. Ezek az értékesítések 2009-ben az összes uniós értékesítés több mint 20 %-át tették ki. Emellett a Xiamen által benyújtott, az értékesítési ügyleteket feltüntető lista több számlázási módszerre utal, amelyek alfanumerikus szerkezetüket és hosszukat tekintve is eltérnek egymástól. Azoknak az értékesítéseknek az esetében, amelyekre vonatkozóan a két vállalat egyikénél történő „részleges feldolgozást” jelentettek be, és amelyek az érintett értékesítések többségét teszik ki, úgy tűnik, hogy a számlasorszám a kivitel átirányításában állítólagosan érintett vállalat nevére utaló két betűt tartalmaz. Mi több, a két vállalat a Xiamentől mintegy 1 000 km-re található, ami megkérdőjelezi egy ilyen eljárás gazdasági indokoltságát.

               (20)

               Emellett nem zárható ki, hogy a Xiamen által benyújtott, az ügyleteket részletesen feltüntető értékesítések listáján azonosított értékesítéseken kívül több értékesítést is érint az állítólagos átirányítás, mivel az ugyancsak a Xiamen által benyújtott termelési és kapacitási statisztikák alapján 2007-ben, 2008-ban és 2009-ben a termelés több mint 40 %-át kiszervezték.

               (21)

               Az is megállapítást nyert, hogy a „részleges feldolgozás” alatt bejelentett értékesítéseket 2009 októberében leállították, vagyis azután, hogy egyes tagállamok vámhatóságai megtagadták a Xiamenre érvényes egyéni dömpingellenes vámtétel alkalmazását bizonyos behozatalok esetében, amelyeket a jelek szerint a többi exportáló gyártó állított elő.

               (22)

               A fentiek tehát arra engednek következtetni, hogy az érintett termékre vonatkozó intézkedések bevezetése nyomán megváltozott a kereskedelem szerkezete, aminek nincs megfelelő magyarázata vagy gazdasági indoka, mint a hatályos dömpingellenes maradványvám elkerülése.

         2.4.1.   A dömpingellenes vám javító hatásának csökkentése

               (23)

               A Xiamen neve alatt bejelentett behozatal jelentős mennyiségi növekedésen ment keresztül. A kérdőívre adott válaszok alapján a Xiamen 2007-ben és 2008-ban közel megkétszerezte az EU-ba irányuló értékesítéseit az eredeti vizsgálati időszakban bejelentett értékesítésekhez képest, ami főként a két másik exportáló gyártó közreműködésének tulajdonítható. Az eredeti vizsgálat során megállapított átlagos uniós irányárnak és az exportárak súlyozott, a vizsgálati időszak alatt bejelentett átlagának az összehasonlítása áron aluli értékesítésre enged következtetni.

               (24)

               Ebből adódóan azt a következtetést kell levonni, hogy a fent leírt gyakorlat mind a mennyiségeket, mind az árakat illetően aláássa az intézkedések javító hatását.

         2.4.2.   A dömping bizonyítéka

               (25)

               Végül az alaprendelet 13. cikkének (1) és (2) bekezdésének megfelelően megvizsgálták, hogy volt-e bizonyíték a dömpingre a korábban megállapított rendes érték vonatkozásában.

               (26)

               Összehasonlítva az eredeti vizsgálatban megállapított rendes érték súlyozott átlagát (ahol a rendes érték egy analóg ország, Malajzia alapján került meghatározásra) és az exportárnak a jelenlegi vizsgálati időszakra vonatkozó súlyozott átlagát – amint az a Xiamen által részlegesen kitöltött kérdőívben szerepel –, megállapítható, hogy a dömpingkülönbözet meghaladja a mintában nem szereplő vállalatokra érvényes eredeti vizsgálat során megállapított dömpingkülönbözetet.

         3.   INTÉZKEDÉSEK

               (27)

               A fentiek fényében és az alaprendelet 18. cikkét alkalmazva arra a következtetésre jutottak, hogy a kereskedelem szerkezetének az alaprendelet 13. cikkének (1) bekezdése szerinti megváltozására került sor. Az alaprendelet 13. cikke (1) bekezdésének második mondata alapján a Kínából származó érintett termék behozatalára vonatkozó dömpingellenes maradványvámot ezért ki kell terjeszteni a Xiamen által gyártott termékként bejelentett azonos termék behozatalára. A gyakorlatban ezeket a behozatalokat e rendelet hatálybalépésétől az A999 TARIC kiegészítő kóddal kell bejelenteni.

               (28)

               Ezenkívül annak érdekében, hogy a mintában nem szereplő vállalatok kereskedelmi forgalma a továbbiakban több adatra támaszkodva legyen figyelemmel kísérhető, az eredeti rendelet I. mellékletében szereplő minden, a mintában nem szereplő vállalat esetében TARIC kiegészítő kódot kell alkalmazni.

               (29)

               Az alaprendelet 13. cikke (3) bekezdése és 14. cikke (5) bekezdésének megfelelően – amely előírja, hogy a kiterjesztett intézkedéseket alkalmazni kell a vizsgálatot megindító rendeletben előírtak szerint nyilvántartásba vett, az Unióba érkező behozatalokra – be kell szedni a Xiamen által feladott behozatalokra vonatkozó vámokat.

         4.   NYILVÁNOSSÁGRA HOZATAL

               (30)

               Az érdekelt feleket tájékoztatták azon lényeges tényekről és szempontokról, amelyek alapján a Tanács a hatályos dömpingellenes maradványvámot ki kívánja terjeszteni a Xiamenre, továbbá lehetőséget nyújtottak számukra észrevételeik és álláspontjuk ismertetésére. Nem érkezett olyan észrevétel, amely befolyásolta volna a fent említett következtetéseket,

         ELFOGADTA EZT A RENDELETET:
   1. cikk
   (1)   A Kínai Népköztársaságból származó egyes műanyag zsákok és zacskók behozataláról szóló 1425/2006/EK rendelettel bevezetett, „minden más vállalatra” alkalmazandó 28,8 %-os végleges dömpingellenes vám kiterjesztésre kerül a XIAMEN XINGXIA POLYMERS CO., LTD által gyártott termékként bejelentett termékek behozatalára.
   (2)   Az 1425/2006/EK rendelet 1. cikkének (2) bekezdésében szereplő táblázat helyébe a következő táblázat lép:

                  „Ország

                  Vállalat

                  Dömpingellenes vámtétel (%)

                  TARIC kiegészítő kód

                  Kínai Népköztársaság

                  Cedo (Shanghai) Limited és Cedo (Shanghai) Household Wrappings, Shanghai

                  7,4

                  A757

                  Jinguan (Longhai) Plastics Packing Co., Ltd, Longhai

                  5,1

                  A758

                  Sunway Kordis Shanghai Ltd és Shanghai Sunway Polysell Ltd, Shanghai

                  4,8

                  A760

                  Suzhou Guoxin Group Co. Ltd, Suzhou Guoxin Group Taicang Yihe Import & Export Co., Ltd, Taicang Dongyuan Plastic Co., Ltd és Suzhou Guoxin Group Taicang Giant Packaging Co., Ltd, Taicang

                  7,8

                  A761

                  Wuxi Jiayihe Packaging Co., Ltd és Wuxi Bestpac Packaging Co., Ltd, Wuxi

                  12,8

                  A763

                  Zhong Shan Qi Yu Plastic Products Co Ltd, Zhongshan

                  5,7

                  A764

                  Huizhou Jun Yang Plastics Co.,. Ltd, Huizhou

                  4,8

                  A765

                  Xinhui Alida Polythene Limited, Xinhui

                  4,3

                  A854

                  Az I. mellékletben felsorolt vállalatok

                  8,4

                  Lásd az I. mellékletet

                  Minden más vállalat

                  28,8

                  A999

                  Thaiföld

                  King Pac Industrial Co Ltd, Chonburi és Dpac Industrial Co., Ltd, Bangkok

                  14,3

                  A767

                  Multibax Public Co., Ltd, Chonburi

                  5,1

                  A768

                  Naraipak Co., Ltd és Narai Packaging (Thaiföld) Ltd, Bangkok

                  10,4

                  A769

                  Sahachit Watana Plastic Industry Co., Ltd, Bangkok

                  6,8

                  A770

                  Thai Plastic Bags Industries Group Co., Ltd, Nakornpathorn

                  5,8

                  A771

                  A II. mellékletben felsorolt vállalatok

                  7,9

                  A772

                  Minden más vállalat

                  14,3

                  A999”

   (3)   Az 1425/2006/EK rendelet I. melléklete helyébe az e rendelet mellékletében található szöveg lép.
   2. cikk
   (1)   Az 1. cikk által kiterjesztett vámot a 748/2010/EU rendelet 2. cikkének megfelelően nyilvántartásba vett behozatalok után kell beszedni.
   (2)   A vámtételekre vonatkozó hatályos rendelkezéseket kell alkalmazni.
   3. cikk
   A vámhatóságok utasítást kapnak arra, hogy szüntessék meg a behozataloknak a 748/2010/EU rendelet 2. cikke szerinti nyilvántartásba vételét.
   4. cikk
   Ez a rendelet az Európai Unió Hivatalos Lapjában történő kihirdetését követő napon lép hatályba. A 2. cikket azonban a 748/2010/EU rendelet hatálybalépésének napjától kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 3-án.

            a Tanács részéről

            az elnök

         MARTONYI J.

      (1)  HL L 343., 2009.12.22., 51. o.

      (2)  HL L 270., 2006.9.29., 4. o.

      (3)  HL L 67., 2009.3.12., 5. o.

      (4)  HL L 219., 2010.8.20., 1. o.

      MELLÉKLET

            „I. MELLÉKLET

               A MINTÁBAN NEM SZEREPLŐ KÍNAI EGYÜTTMŰKÖDŐ EXPORTÁLÓ GYÁRTÓK

                        Vállalat

                        Város

                        TARIC kiegészítő kód

                        BAO XIANG PLASTIC BAG MANUFACTURING (SHENZHEN) CO., LTD

                        Shenzhen

                        B014

                        BEIJING LIANBIN PLASTIC & PRINTING CO LTD

                        Peking

                        B015

                        CHANGLE BEIHAI PLASTIC PRODUCTS CO., LTD

                        Zhuliu

                        B016

                        CHANGLE UNITE PLASTIC PRODUCTS CO., LTD

                        Changle

                        B017

                        CHANGLE HUALONG PLASTIC PRODUCTS CO., LTD

                        Changle

                        B018

                        CHANGLE SANDELI PLASTIC PRODUCTS CO LTD

                        Changle

                        B019

                        CHANGLE SHENGDA RUBBER PRODUCTS CO., LTD

                        Changle

                        B020

                        CHANGZHOU HUAGUANG PLASTIC PRODUCTS CO., LTD

                        Wujin

                        B021

                        CHEONG FAT PLASTIC BAGS (CHINA) PRINTING FACTORY

                        Shenzhen

                        B022

                        CHUN HING PLASTIC PACKAGING MANUFACTORY LTD

                        Hongkong

                        B023

                        CHUN YIP PLASTICS (SHENZHEN) LIMITED

                        Shenzhen

                        B024

                        CROWN POLYETHYLENE PRODUCTS (INT’L) LTD

                        Hongkong

                        B025

                        DALIAN JINSHIDA PACKING PRODUCTS CO., LTD

                        Dalian

                        B026

                        DONG GUAN HARBONA PLASTIC & METALS FACTORY CO., LTD

                        Dongguan

                        B027

                        DONGGUAN CHERRY PLASTIC INDUSTRIAL, LTD

                        Dongguan

                        B028

                        DONGGUAN FIRSTWAY PLASTIC PRODUCTS CO., LTD

                        Dongguan

                        B029

                        DONGGUAN MARUMAN PLASTIC PACKAGING COMPANY LIMITED

                        Dongguan

                        B030

                        DONGGUAN NAN SING PLASTICS LIMITED

                        Dongguan

                        B031

                        DONGGUAN NOZAWA PLASTIC PRODUCTS CO., LTD

                        Dongguan

                        B032

                        DONGGUAN RUI LONG PLASTICS FACTORY

                        Dongguan

                        B033

                        FOSHAN SHUNDE KANGFU PLASTIC PRODUCTS CO., LTD

                        Shunde

                        B034

                        FU YUEN ENTERPRISES CO.

                        Hongkong

                        B035

                        GOLD MINE PLASTIC INDUSTRIAL LIMITED

                        Jiangmen

                        B036

                        GOOD-IN HOLDINGS LTD

                        Hongkong

                        B037

                        HANG LUNG PLASTIC FACTORY (SHENZHEN) LTD

                        Shenzhen

                        B038

                        HUIYANG KANLUN POLYETHYLENE MANUFACTURE FACTORY

                        Huizhou

                        B039

                        JIANGMEN CITY XIN HUI HENGLONG PLASTIC LTD

                        Jiangmen

                        B040

                        JIANGMEN TOPTYPE PLASTIC PRODUCTS CO., LTD

                        Jiangmen

                        B041

                        JIANGMEN XINHUI FENGZE PLASTIC COMPANY LTD

                        Jiangmen

                        B042

                        JIANGYIN BRAND POLYTHENE PACKAGING CO., LTD

                        Jiangyin

                        B043

                        JINAN BAIHE PLASTIC CO., LTD

                        Jinan

                        B044

                        JINAN CHANGWEI PLASTIC PRODUCTS CO., LTD

                        Jinan

                        B045

                        JINAN CHENGLIN PLASTIC PRODUCTS COMPANY LTD

                        Jinan

                        B046

                        JINAN MINFENG PLASTIC CO., LTD

                        Jinan

                        B047

                        JINYANG PACKING PRODUCTS (WEIFANG) CO. LTD

                        Qingzhou

                        B048

                        JUXIAN HUACHANG PLASTIC CO., LTD

                        Liuguanzhuang

                        B049

                        JUXIAN HUAYANG PLASTIC PRODUCTS CO., LTD

                        Liuguanzhuang

                        B050

                        KIN WAI POLY BAG PRINTING LTD

                        Hongkong

                        B051

                        LAIZHOU JINYUAN PLASTICS INDUSTRY & TRADE CO., LTD

                        Laizhou

                        B052

                        LAIZHOU YUANXINYIE PLASTIC MACHINERY CO., LTD

                        Laizhou

                        B053

                        LICK SAN PLASTIC BAGS (SHENZHEN) CO., LTD

                        Shenzhen

                        B054

                        LINQU SHUNXING PLASTIC PRODUCTS CO. LTD

                        Linqu

                        B055

                        LONGKOU CITY LONGDAN PLASTIC CORPORATION LTD

                        Longkou

                        B056

                        NEW CARING PLASTIC MANUFACTORY LTD

                        Jiangmen

                        B057

                        NEW WAY POLYPAK DONGYING CO., LTD

                        Dongying

                        B058

                        NINGBO HUASEN PLASTHETICS CO., LTD

                        Ningbo

                        B059

                        NINGBO MARUMAN PACKAGING PRODUCT CO. LTD

                        Ningbo

                        B060

                        POLY POLYETHYLENE BAGS AND PRINTING CO.

                        Hongkong

                        B061

                        QINGDAO NEW LEFU PACKAGING CO., LTD

                        Qingdao

                        B062

                        QUANZHOU POLYWIN PACKAGING CO., LTD

                        Nanan

                        B063

                        RALLY PLASTICS CO., LTD ZHONGSHAN

                        Zhongshan

                        B064

                        RIZHAO XINAO PLASTIC PRODUCTS CO., LTD

                        Liuguanzhuang

                        B065

                        DONGGUAN SEA LAKE PLASTIC PRODUCTS MANUFACTURING CO., LTD

                        Dongguan

                        B066

                        SHANGHAI HANHUA PLASTIC PACKAGE PRODUCT CO., LTD

                        Shanghai

                        B067

                        SHANGHAI HUAYUE PACKAGING PRODUCTS CO., LTD

                        Shanghai

                        B068

                        SHANGHAI LIQIANG PLASTICS INDUSTRY CO., LTD

                        Zhangyan

                        B069

                        SHANGHAI MINGYE PLASTICS GOODS COMPANY LIMITED

                        Shanghai

                        B070

                        SHANGHAI QUTIAN TECHNOLOGY INDUSTRY DEVELOPMENT CO., LTD

                        Shanghai

                        B071

                        SHANTOU ULTRA DRAGON PLASTICS LTD

                        Shantou

                        B072

                        SHAOXING YUCI PLASTICS AND BAKELITE PRODUCTS CO., LTD

                        Shangyu

                        B073

                        SHENG YOUNG INDUSTRIAL (ZHONGSHAN) CO., LTD

                        Zhongshan

                        B074

                        SUPREME DEVELOPMENT COMPANY LIMITED

                        Hongkong

                        B075

                        TAISHING PLASTIC PRODUCTS CO., LTD ZHONGSHAN

                        Zhongshan

                        B076

                        TIANJIN MINGZE PLASTIC PACKAGING CO., LTD

                        Tianjin

                        B077

                        UNIVERSAL PLASTIC & METAL MANUFACTURING LIMITED

                        Hongkong

                        B078

                        WAI YUEN INDUSTRIAL AND DEVELOPMENT LTD

                        Hongkong

                        B079

                        WEIFANG DESHUN PLASTIC PRODUCTS CO., LTD

                        Changle

                        B080

                        WEIFANG HENGSHENG RUBBER PRODUCTS CO., LTD

                        Changle

                        B081

                        WEIFANG HONGYUAN PLASTIC PRODUCTS CO., LTD

                        Changle

                        B082

                        WEIFANG HUASHENG PLASTIC PRODUCTS CO., LTD

                        Changle

                        B083

                        WEIFANG KANGLE PLASTICS CO., LTD

                        Changle

                        B084

                        WEIFANG LIFA PLASTIC PACKING CO., LTD

                        Weifang

                        B085

                        WEIFANG XINLI PLASTIC PRODUCTS CO., LTD

                        Weifang

                        B086

                        WEIFANG YUANHUA PLASTIC PRODUCTS CO., LTD

                        Weifang

                        B087

                        WEIFANG YUJIE PLASTIC PRODUCTS CO., LTD

                        Weifang

                        B088

                        WEIHAI WEIQUAN PLASTIC AND RUBBER PRODUCTS CO., LTD

                        Weihai

                        B089

                        WINNER BAGS PRODUCT COMPANY (SHENZHEN) LIMITED

                        Shenzhen

                        B090

                        WUI HING PLASTIC BAGS PRINTING (SHENZHEN) COMPANY LIMITED

                        Shenzhen

                        B091

                        XIAMEN EGRET PLASTICS CO., LTD

                        Gaoqi

                        B092

                        XIAMEN GOOD PLASTIC CO., LTD

                        Xiamen

                        B109

                        XIAMEN RICHIN PLASTIC CO., LTD

                        Xiamen

                        B093

                        XIAMEN UNITED OVERSEA ENTERPRISES LTD

                        Xiamen

                        B094

                        XIAMEN XINGYATAI PLASTIC INDUSTRY CO. LTD

                        Xiamen

                        B095

                        XINTAI CHUNHUI MODIFIED PLASTIC CO., LTD

                        Xintai

                        B096

                        YANTAI BAGMART PACKAGING CO., LTD

                        Yantai

                        B097

                        YANTAI LONGQUAN PLASTIC AND RUBBER PRODUCTS CO. LTD

                        Yantai

                        B098

                        YAU BONG POLYBAGS PRINTING CO., LTD

                        Hongkong

                        B099

                        YINKOU FUCHANG PLASTIC PRODUCTS. CO., LTD

                        Yingkou

                        B100

                        YONGCHANG (CHANGLE) PLASTIC INDUSTRIES CO., LTD

                        Weifang

                        B101

                        ZHANGJIAGANG YUANHEYI PAPER & PLASTIC COLOR PRINTING & PACKING CO., LTD

                        Zhangjiagang

                        B102

                        ZHONGSHAN DONGFENG HUNG WAI PLASTIC BAG MFY

                        Zhongshan

                        B103

                        ZHONGSHAN HUANGPU TOWN LIHENG METAL & PLASTIC FACTORY

                        Zhongshan

                        B104

                        ZHUHAI CHINTEC PACKING TECHNOLOGY ENTERPRISE CO., LTD

                        Zhuhai

                        B105

                        ZIBO WEIJIA PLASTIC PRODUCTS CO., LTD

                        Zibo

                        B106”


title: A Bizottság (EU) 2015/1981 végrehajtási rendelete (2015. november 4.) az N,N-metilén-biszmorfolinból felszabaduló formaldehid létező hatóanyag 6. és 13. terméktípusba tartozó biocid termékekben történő felhasználásának jóváhagyásáról (EGT-vonatkozású szöveg)

text:
               5.11.2015

               HU

               Az Európai Unió Hivatalos Lapja

               L 289/9

         A BIZOTTSÁG (EU) 2015/1981 VÉGREHAJTÁSI RENDELETE
   (2015. november 4.)
   az N,N-metilén-biszmorfolinból felszabaduló formaldehid létező hatóanyag 6. és 13. terméktípusba tartozó biocid termékekben történő felhasználásának jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell.

               (2)

               E jegyzékben szerepel az N,N-metilén-biszmorfolin is, amelyet az értékelése nyomán N,N-metilén-biszmorfolinból felszabaduló formaldehidnek (a továbbiakban: MBM) kell átnevezni.

               (3)

               A 98/8/EK európai parlamenti és tanácsi irányelv (3) 16. cikke (2) bekezdésének megfelelően sor került az MBM-nek az említett irányelv V. melléklete szerinti – az 528/2012/EU rendelet V. mellékletében meghatározott 6., illetve 13. terméktípusnak megfelelő – 6. terméktípusban (tartósítószerek tartályban forgalomba hozott készítményekhez) és 13. terméktípusban (fémmegmunkáló folyadékok tartósítószerei) való felhasználás tekintetében történő értékelésére.

               (4)

               Az ügyben Ausztriát jelölték ki értékelő illetékes hatóságnak; ilyen minőségében eljárva Ausztria az 1451/2007/EK bizottsági rendelet (4) 14. cikke (4) és (6) bekezdésének megfelelően 2013. július 25-én benyújtotta a Bizottságnak az értékelő jelentéseket és kapcsolódó ajánlásait.

               (5)

               Az 1062/2014/EU felhatalmazáson alapuló rendelet 7. cikke (1) bekezdésének b) pontja értelmében a biocid termékekkel foglalkozó bizottság 2014. október 3-án megfogalmazta az Európai Vegyianyag-ügynökség véleményeit, amelyekben figyelembe vette az értékelő illetékes hatóság következtetéseit.

               (6)

               Az említett vélemények szerint a 6. és 13. terméktípusba tartozó, MBM-et tartalmazó biocid termékek – a hatóanyag felhasználásával kapcsolatos bizonyos feltételek betartása esetén – várhatóan megfelelnek a 98/8/EK irányelv 5. cikkében meghatározott követelményeknek.

               (7)

               Helyénvaló ezért jóváhagyni az MBM-nek a 6. és 13. terméktípusba tartozó biocid termékekben, a mellékletben szereplő különleges feltételek betartása mellett történő felhasználását.

               (8)

               Az említett vélemények megállapítják, hogy az MBM-re az 1272/2008/EK európai parlamenti és tanácsi rendeletnek (5) megfelelően fennállnak az 1B. kategóriájú rákkeltő anyagként történő besorolás kritériumai.

               (9)

               Mivel az 528/2012/EU rendelet 90. cikkének (2) bekezdése értelmében azokat a hatóanyagokat, amelyek tagállamok által végzett értékelése lezárult 2013. szeptember 1-jéig, a 98/8/EK irányelvnek megfelelően kell jóváhagyni, az irányelv által meghatározott gyakorlat alapján a jóváhagyás 5 évre adható meg.

               (10)

               Az 528/2012/EU rendelet 23. cikkének alkalmazásában ugyanakkor az MBM megfelel az említett rendelet 10. cikke (1) bekezdésének a) pontjában foglalt feltételeknek és helyettesítendő hatóanyagnak tekintendő.

               (11)

               Ezenkívül az 528/2012/EU rendelet VI. mellékletének 10. pontja értelmében annak eldöntésénél, hogy egy MBM-tartalmú biocid termék engedélyezhető-e, az illetékes hatóságoknak azt is értékelniük kell, hogy az 5. cikk (2) bekezdésében foglalt feltételek teljesülhetnek-e.

               (12)

               Mivel az MBM-re fennállnak az 1272/2008/EK rendelet I. mellékletében meghatározott 1B. kategóriájú rákkeltő anyagként és 1. kategóriájú bőrszenzibilizáló anyagként való besorolás kritériumai, az MBM-mel kezelt vagy azt tartalmazó kezelt árucikkeket forgalomba hozatal előtt megfelelő címkével kell ellátni.

               (13)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (14)

               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy az N,N-metilén-biszmorfolinból felszabaduló formaldehidet a 6. és a 13. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 4-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      (3)  A biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv (HL L 123., 1998.4.24., 1. o.).

      (4)  A Bizottság 2007. december 4-i 1451/2007/EK rendelete a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).

      (5)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  N,N-metilén-biszmorfolinból felszabaduló formaldehid (a továbbiakban: MBM)

                  IUPAC-név:
                  N,N-metilén-biszmorfolin
                  EK-szám: 227-062-3
                  CAS-szám: 5625-90-1

                  92,1 % (m/m)

                  2017. április 1.

                  2022. március 31.

                  6

                  Az MBM az 528/2012/EU rendelet 10. cikke (1) bekezdése a) pontjának megfelelően helyettesítendő anyagnak tekintendő.
                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki. Ezenfelül az 528/2012/EU rendelet VI. mellékletének 10. pontja szerint a termék értékelése során meg kell vizsgálni, hogy az 528/2012/EU rendelet 5. cikkének (2) bekezdésében foglalt feltételek teljesülhetnek-e.
                  Biocid termékek esetében az engedélyezés feltételei a következők:

                              1.

                              A termék használata a tagállamokban csak akkor engedélyezhető, ha az 528/2012/EU rendelet 5. cikkének (2) bekezdésében foglalt feltételek közül legalább egy teljesül.

                              2.

                              A foglalkozásszerű felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő személyi védőfelszereléssel kell használni, ha az expozíció mértéke más módon nem csökkenthető elfogadható szintre.

                              3.

                              A foglalkozásszerű felhasználókra jelentett kockázatokra tekintettel a termékek keverését és formulációs edénybe juttatását automatizált módon kell végezni, kivéve, ha bizonyítható, hogy a bőr, a szem és a légutak MBM-mel történő esetleges expozíciója más módon is elfogadható szintre csökkenthető.

                        A kezelt árucikkek forgalomba hozatalának feltétele:
                  Az MBM-mel kezelt vagy azt tartalmazó kezelt árucikk forgalomba hozataláért felelős személy biztosítja, hogy az említett kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében említett információkat.

                  13

                  Az MBM az 528/2012/EU rendelet 10. cikke (1) bekezdése a) pontjának megfelelően helyettesítendő anyagnak tekintendő.
                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki. Ezenfelül az 528/2012/EU rendelet VI. mellékletének 10. pontja szerint a termék értékelése során meg kell vizsgálni, hogy az 528/2012/EU rendelet 5. cikkének (2) bekezdésében foglalt feltételek teljesülhetnek-e.
                  Biocid termékek esetében az engedélyezés feltételei a következők:

                              1.

                              A termék használata a tagállamokban csak akkor engedélyezhető, ha az 528/2012/EU rendelet 5. cikkének (2) bekezdésében foglalt feltételek közül legalább egy teljesül.

                              2.

                              A foglalkozásszerű felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő személyi védőfelszereléssel kell használni, ha az expozíció mértéke más módon nem csökkenthető elfogadható szintre.

                              3.

                              A foglalkozásszerű felhasználókra jelentett kockázatokra tekintettel a termékek keverését és formulációs edénybe juttatását automatizált módon kell végezni, kivéve, ha bizonyítható, hogy a bőr, a szem és a légutak MBM-mel történő esetleges expozíciója más módon is elfogadható szintre csökkenthető.

                        A kezelt árucikkek forgalomba hozatalának feltétele:
                  Az MBM-mel kezelt vagy azt tartalmazó kezelt árucikk forgalomba hozataláért felelős személy biztosítja, hogy az említett kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében említett információkat.

         (1)  Az ebben az oszlopban jelzett tisztaság a 98/8/EK irányelv 16. cikkének (2) bekezdése alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.


title: A Bizottság 1223/2014/EU végrehajtási rendelete ( 2014. november 14. ) a 2454/93/EGK rendeletnek az aktív feldolgozási eljárás egyszerűsített lezárásának tekintetében történő módosításáról  EGT-vonatkozású szöveg

text:
               15.11.2014

               HU

               Az Európai Unió Hivatalos Lapja

               L 330/37

         A BIZOTTSÁG 1223/2014/EU VÉGREHAJTÁSI RENDELETE
   (2014. november 14.)
   a 2454/93/EGK rendeletnek az aktív feldolgozási eljárás egyszerűsített lezárásának tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   mivel:

               (1)

               A 2454/93/EGK bizottsági rendelet (2) 544. cikke az aktív feldolgozási eljárás lezárásának egyszerűsítéséről rendelkezik. A szóban forgó egyszerűsítés nyomán bizonyos importárukat akkor is újrakivitt vagy kivitt áruknak tekintenek, ha tényleges uniós piaci forgalomba hozatalukra utólagos vámáru-nyilatkozat, valamint behozatalivám-fizetés nélkül került sor.

               (2)

               A 2454/93/EGK rendelet 544. cikkének c) pontja a polgári légi járművek leszállítására terjed ki. A polgári légi járműveket illetően az aktív feldolgozási eljárás lezárásának egyszerűsítése nemzetközi szinten növeli a légi közlekedési ágazat versenyképességét, valamint hozzájárul az Unión belüli hozzáadottérték-teremtéshez.

               (3)

               A 2454/93/EGK rendelet 544. cikke c) pontjának hatályát ki kell terjeszteni a katonai légi járművekre, hogy azokra ugyanúgy vonatkozzon az aktív feldolgozási eljárás egyszerűsített lezárása, mint a polgári légi járművekre.

               (4)

               A 2454/93/EGK rendeletet ezért ennek megfelelően módosítani kell.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A 2454/93/EGK rendelet 544. cikke c) pontjának helyébe a következő szöveg lép:

                  „c)

                  légi jármű leszállítását; a felügyeletet ellátó vámhivatal azonban azzal a feltétellel engedélyezi a vámeljárás lezárását azt követően, hogy az importárut első alkalommal használták fel légi járművek vagy azok részeinek gyártására, javítására, módosítására vagy átalakítására, hogy az engedélyes nyilvántartásai lehetővé teszik annak igazolását, hogy a vámeljárást helyesen alkalmazzák és működtetik;”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 14-én.

            a Bizottság részéről

            az elnök

         Jean-Claude JUNCKER

      (1)  HL L 302., 1992.10.19., 1. o.

      (2)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).


title: A Bizottság 440/2014/EU végrehajtási rendelete ( 2014. április 29. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               30.4.2014

               HU

               Az Európai Unió Hivatalos Lapja

               L 128/79

         A BIZOTTSÁG 440/2014/EU VÉGREHAJTÁSI RENDELETE
   (2014. április 29.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  CL

                  173,8

                  MA

                  42,9

                  MK

                  105,0

                  TN

                  89,9

                  TR

                  83,5

                  ZZ

                  99,0

                  0707 00 05

                  AL

                  41,5

                  MA

                  39,8

                  TR

                  133,0

                  ZZ

                  71,4

                  0709 93 10

                  MA

                  70,8

                  TR

                  88,1

                  ZZ

                  79,5

                  0805 10 20

                  EG

                  45,5

                  IL

                  73,9

                  MA

                  51,2

                  TN

                  64,4

                  TR

                  57,0

                  ZZ

                  58,4

                  0805 50 10

                  MA

                  35,6

                  TR

                  85,1

                  ZZ

                  60,4

                  0808 10 80

                  AR

                  108,6

                  BR

                  84,5

                  CL

                  105,2

                  CN

                  98,7

                  MK

                  26,2

                  NZ

                  130,5

                  US

                  170,5

                  ZA

                  123,3

                  ZZ

                  105,9

                  0808 30 90

                  AR

                  90,6

                  CL

                  146,3

                  CN

                  83,2

                  TR

                  97,0

                  ZA

                  109,4

                  ZZ

                  105,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.